Ukrainalainen keittiö

Ukrainalainen keittiö on sekoitus läntistä ja itäistä ruokaperinnettä, ja perinteet vaihtelevat laajassa maassa. Peruspiirre on hienostelematon talonpoikaisuus. Keskeisiä vaikuttajia ovat olleet muun muassa puolalainen, unkarilainen, mutta myös turkkilainen ja tataarien ruokakulttuuri.

 Raaka-aineita 
Ukraina kuuluu maailman viiden suurimman vehnäntuottajan joukkoon. Neuvostoaikoina Ukraina tunnettiin Neuvostoliiton vilja-aittana.

Vihannekset ovat suosittuja raaka-aineita, ja kaikista vihanneksista suosituimpia ovat punajuuri, jota toisinaan kutsutaan kansallisvihannekseksi. Muita käytettyjä vihanneksia porkkana, kurpitsa, peruna ja maissi. Tyypillisiä hedelmiä ja marjoja ovat kirsikka, luumu, päärynä ja vesimelonit. Tärkein käytetty mauste on valkosipuli.

Suosituin liha on sianliha, mutta myös nautaa ja kanaa syödään yleisesti. Lihaa kypsennetään yleensä joko paistamalla tai kypsentämässä pataruokien seassa. Kalaa ja rapuja käytetään myös useissa ruokalajeissa. Salo eli maustettu sianihra on leivänpäällinen, jota raskasta työtä tekevät ovat syöneet. Nykyisin valmistetaan vitsimielessä esimerkiksi suklaalla kuorrutettua saloa.

 Ruokalajeja 
Venäjän tavoin borssi on suosittu ruokalaji ja alun perin Ukrainasta lähtöisin. Siitä ainakin 30 eri versiota. Kasvisten lisäksi niihin voidaan lisätä lihaa kuten possua, kanaa tai nautaa, sekä myös kalaa.Outi Tuomivaara, Ukrainan lohturuoka on borssikeitto, 4.3.2022, viitattu 27.6.2022 (sisältää ohjeita)

Kiovan kanan alkuperä on kiistelty: sekä venäläiset että ukrainalaiset katsovat, että ruokalaji kuuluu nimenomaan heidän omaan ruokakulttuuriinsa. Ukrainan ja Venäjän lisäksi ruokalajin alkuperäksi on esitetty Ranskaa, jossa Kiovassa työskennelleet huippukokit olivat opiskelleet.

Kotitekoisia makkaroita syödään paljon, jopa enemmän kuin teollisesti valmistettuja, ja ne valmistetaan lihasta, läskistä ja mausteista. Raakamakkaroita voidaan pakastaa myöhempää kypsennystä varten, jolloin ne joko grillataan, paistetaan, keitetään tai savustetaan. Makkaroita syödään varenykyjen tai banušin kanssa.

Pampuška on Ukrainan kuuluisin leipä.Venla Rossi, Sota ja kauha: Ruokaharrastajat tukevat nyt Ukrainaa valmistamalla maan kansallisherkkuja Apu.fi 15.3.2022, viitattu 27.6.2022
RuokalajiNimi ukrainaksiKuvausKuvaLähdeVihreä borssiзелений борщSuolaheinästä tehty borssi100pxPaskaпаскaImelä vehnäleipä, jota syödään erityisesti pääsiäisenä100pxPampuška пампушкаPieniä pyöreitä, hiivalla nostettuja ja joko vehnä-, ruis- tai tattarijauhoista valmistettuja suolaisia tai makeita sämpylöitä, kohomunkkeja tai yrtti-valkosipuliöljyllä sivellettyjä pullia100px VarenykyвaреникиUkrainalainen pierogin nimitys 100pxBanušбанушMaissijauhosta ja smetanasta valmistettu muusi. Syödään erityisesti Länsi-Ukrainassa.100pxBaba-šarpanynaБаба-шарпанинаPitkäperinteinen makean tai murtoveden kalasta valmistettu pataruoka.90px DerunyдеруниPerunakakkuja, jotka muistuttavat ruotsalaisia raggmunkeja100pxNalisnikiналисникиLettujen kaltainen ruokalaji, joka voidaan täyttää lähes millä tahansa ja kääriä sitten rulliksi. Rullat voidaan tämän jälkeen paistaa uunissa.100pxHolubtsiголубціUkrainalainen versio kaalikääryleistä100pxKiovan kakkuкиївський тортKiovan Karl Marxin konditoriotehtaan kehittämä kakku100pxLinnunmaitoпташине молокоSuklaalla kuorrutettua pehmeää marenki tai maitotäyte100px

 Juomat 
Tunnettuja ukrainalaisia olutpanimoita ovat muun muassa Obolon, Lvivske ja Slavutytš. Myös kotikaljaa vastaavaa kvassia juodaan yleisesti, ja sitä on valmistettu jo Kiovan Rusin aikana. Väkevistä, vodkaa muistuttavista alkoholijuomista, käytetään Ukrainassa nimitystä horilka. Tunnettuja valmistajia ovat muun muassa Nemiroff ja H'ilibni Dar.

Ukrainalaisella viinillä on maassa pitkä historia etenkin Krimillä: niemimaalta on löydetty 300-luvulta eaa. peräisin olevia amforoita. Keskiajalla viiniä valmistivat etupäässä munkit ja näiden työtapoihin vaikuttivat muun muassa genovalaiset, jotka miehittivät osia Krimistä tuolloin.

 Lähteet 

Aiheesta muualla
 Ukrainalainen keittiö: 10 maukkainta ukrainalaista ruokaa,  Autobahn
*